cyanic-selkie/wikianc huggingface dataset:
Սիրիլ Ռամաֆոսա
Երիտասարդ տարիներ, ընտանիք
1960 թվականին Շարպևիլում ցույցի կրակոցներից և ավելի քան 69 սևամորթ ցուցարարների սպանությունից հետո երկրում հայտարարվել է արտակարգ դրություն և զորքերը հայտնվել են այն տարածքում, որտեղ ապրում էր Ռամաֆոսաների ընտանիքը ։ Զինվորները Սիրիլին հարվածել և գցել են մոտակա ջրաղացը, ինչը նրան ստիպել է երկար տարիներ ատել սպիտակամորթներին ։ 1962 թվականին Ռամաֆոսայի ընտանիքը տեղափոխվել է Սոուետո՝ սևամորթ բնակչության համար արագ զարգացող թաղամաս, որտեղ Սիրիլը հաճախել է Չիլիջիի տարրական դպրոց ։ Նաև սովորել է Սեկանո-Նթոանե ավագ դպրոցում, իսկ 1971 թվականին ավարտել է Սիեբասեի Մֆաֆուլի միջնակարգ դպրոցը։ Ուսումնառության ընթացքում զբաղվել է քարոզչությամբ, երգով, պարով և ղեկավարել է դպրոցի բանավեճի թիմը։ 1972 թվականին բակալավրի աստիճան ստանալու նպատակով Հյուսիսային համալսարանում սովորել է իրավագիտություն  ։
Հայաստանի Բարձրագույն խումբ 2015-16 (ֆուտբոլ)
Հայաստանի 24-րդ առաջնությունը։ Մասնակցում է 8 ակումբ ։ Չեմպիոնական տիտղոսը պաշտպանում է «Փյունիկը»։
Սիրիլ Ռամաֆոսա
Քաղաքական և արհմիութենական գործունեություն
Նա ակտիվ մասնակցություն է ունեցել ապարտհեյդի ռեժիմի դեմ պայքարում։ Ուսանողական տարիներին զբաղվել է քաղաքական գործունեությամբ՝ միանալով Հարավային Աֆրիկայի ուսանողական կազմակերպությանը և 1974 թվականին դարձել համալսարանական բաժնի նախագահ ։ Նա ուսանողական քրիստոնեական շարժման անդամ էր, որի նախագահը դարձել է նույն տարում ։
Հայաստանի Բարձրագույն խումբ 2015-16 (ֆուտբոլ)
Ծանոթագրություններ
Բարձրագույն խումբ 2015-2016 Կատեգորիա:2015-16 եվրոպական ֆուտբոլային լիգաներում
Սիրիլ Ռամաֆոսա
Քաղաքական և արհմիութենական գործունեություն
1974 թվականին համալսարանում հանրահավաքներ կազմակերպելուց հետո՝ ի պաշտպանություն ՖՐԵԼԻՄՈ մոզամբիկյան շարժման՝ դատապարտվել է 11 տարի ազատազրկման՝ Պրետորիայի կենտրոնական բանտում ։
1980-ականների վերջին հանքագործների ազգային միությունը դարձել է Հարավային Աֆրիկայի խոշորագույն միությունը, որտեղ գրանցված էր ավելի քան 250,000 անդամ ։ 1987 թվականի օգոստոսին աշխատավարձերի դրույքաչափերը բարձրացնելու փորձով Միությունը հայտարարել է ընդհանուր գործադուլ, որին միացել են երկրի սևամորթների ավելի քան 70%-ը ։ Մեկ ամիս անց՝ մասշտաբային արձակուրդների մեկնարկից հետո Միությունը որոշել է դադարեցնել գործադուլը, որը Հարավային Աֆրիկայի պատմության մեջ դարձել է խոշորագույնը և արդյունաբերողներին հասկացրել է, որ Ռամաֆոսան և միությունը իրական ուժ են, որոնց պետք է հաշվի առնել ։
Ընտանիք
Ռամաֆոսայի անձնական կյանքի մասին քիչ բան է հայտնի ։ Նա ամուսնացել է երկու անգամ․ սկզբից Հոուպ Ռամաֆոսայի, ապա Նոմազիզի Մտշոշիսեի հետ ։ 1996 թվականին ամուսնացել է Տշեպո Մոտսեպեի՝ առաջին և միակ սևամորթ միլիարդատեր Պատրիսա Մոտսեպեի քրոջ հետ։ Ռամաֆոսան ունի չորս երեխա ։
Մրցանակներ
• Բաոբաբի արծաթե շքանշան (մարտի 24, 2009 թվական)՝ «Բազմակուսակցական բանակցություններում անգնահատելի ներդրման և Սահմանադրական ժողովի գումարման համար» ։
Արտասահմանյան
• Ուլոֆ Պալմեի առաջին կարգի մրցանակ (սեպտեմբերի 16, 1987 թվականն, Շվեդիա)՝ «Հարավային Աֆրիկայի հանքափորների ազգային միության անդամների կողմից ցուցաբերած արիության համար» ։
Արտաքին հղումներ
Կատեգորիա:ՀԱՀ-ի քաղաքական գործիչներ Կատեգորիա:Պետության գործող ղեկավարներ Կատեգորիա:Հարավաֆրիկյան համալսարանի շրջանավարտներ Կատեգորիա:ՀԱՀ-ի նախագահներ Կատեգորիա:Հարավաֆրիկացի գործարարներ Կատեգորիա:Հարավաֆրիկացի ակտիվիստներ Կատեգորիա:Կուսակցությունների առաջնորդներ Կատեգորիա:Հարավաֆրիկացի իրավապաշտպաններ
Վիգեն Խաչատրյան
Վիգեն Սուրենի Խաչատրյան, Խորհրդային Հայաստանի և Հայաստանի Հանրապետության կուսակցական, պետական, քաղաքական գործիչ, Հայաստանի Ազգային ժողովի պատգամավոր Քաղաքացիական պայմանագիր կուսակցությունից ։
Կենսագրական տվյալներ
Վիգեն Խաչատրյանը ծնվել է 1951 թվականի հուլիսի 7-ին Իջևան քաղաքում։ Ավարտել է Երևանի պոլիտեխնիկական ինստիտուտը՝ ինժեներ էլեկտրիկի որակավորմամբ։
Կուսակցական-քաղաքական աշխատանքը ԽՍՀՄ-ում և Հայաստանում
1973-1984 թվականներին կատարել է կոմերիտական աշխատանք։ 1984-1986 թվականներին աշխատել է «Հայէլեկտրամեքենա» ընկերությունում Խորհրդային Հայաստանի կոմունիստական կուսակցության կոմիտեի քարտուղար։ 1986-1988 թվականներին եղել է Խորհրդային Հայաստանի կոմունիստական կուսակցություն կենտրոնական կոմիտեի տեսուչ։
1988-1990 թվականներին զբաղեցրել է Խորհրդային Հայաստանի կոմունիստական կուսակցության Գուգարքի շրջանային կոմիտեի առաջին քարտուղարի պաշտոնը ։
1994 թվականին հիմնել է Ռամկավար ազատական (լիբերալ-դեմոկրատական) կուսակցությունը և ընտրվել կուսակցության քաղաքական խորհրդի նախագահ ։
1996-1997 թվականներին Վիգեն Խաչատրյանը եղել է Երևանի փոխքաղաքապետ ։
1997-1998 թվականներին զբաղեցրել է Հայաստանի Հանրապետության Լոռու մարզի մարզպետի պաշտոնը ։
1998 թվականին Վիգեն Խաչատրյանը եղել է Հայաստանի Հանրապետության նախագահի թեկնածու՝ ընտրություններում հավաքելով 1 տոկոսից քիչ ձայներ։
Ազգային ժողովի պատգամավոր
1990 թվականին ընտրվել է ՀԽՍՀ Գերագույն խորհրդի պատգամավոր։ 1994-1995 թվականներին Գերագույն խորհրդում եղել է Սահմանադրական հանձնաժողովի անդամ։
1995 թվականին տեղի ունեցած Հայաստանի Հանրապետության Ազգային ժողովի ընտրություններում ընտրվել է պատգամավոր, եղել Ազգային ժողովի պետական-իրավական հարցերի մշտական հանձնաժողովի փոխնախագահ։ Ազգային ժողովում եղել է ՀՀՇ, ՀՔԴԿ, ՀՀԿ, ՍԴՀԿ, Մտավորական Հայաստան, ՌԱԿ կուսակցություններից կազմված «Հանրապետություն» խմբակցության անդամ։
2021 թվականի հունիսի 20-ին «Քաղաքացիական պայմանագիր» կուսակցության կազմում ընտրվել է Հայաստանի Հանրապետության Ազգային ժողովի պատգամավոր ։
Քաղաքական դիրքորոշումը տարբեր հարցերի վերաբերյալ
Վիգեն Խաչատրյանը Արցախյան հիմնախնդրի վերաբերյալ 2021 թվականի հոկտեմբերի 15-ին քաղաքական գործիչների հանդիպման ժամանակ հայտարարել է, որ «վտանգավոր թեզ է, թե Հայաստանն առանց Արցախի ապագա չունի»։ Նրա կարծիքով «սա սխալ դիրքորոշում է։ Գերնպատակը Հայաստանն է, ոչ թե Արցախը, սա չի նշանակում, թե դադարում ենք Արցախի հարցի հետապնդումից» ։ Արցախյան հիմնախնդրի մասին խոսելիս՝ Վիգեն Խաչատրյանը հայտարարել է, որ «վերջին 300 տարում այդ տարածքները եղել են վիճելի և երբեք խոսք չի գնացել, որ դրանք Հայաստանին են պատկանում»։ Նրա կարծիքով «պետք է խոսել ոչ թե տարածքների պատկանելիության մասին, այլ այն մասին, որ այդ տարածքներում մարդկանց անվտանգությունը վտանգված է» ։ Նա Արցախյան խնդրի լուծումը պատկերացնում է Արցախի Հանրապետությունը Ադրբեջանի կազմում գտնվելու մեջ, որի մասին հայտարարել է 2022 թվականի ապրիլի 14-ին Հայաստանի ազգային ժողովում ելույթ ունենալիս ։
Վիգեն Խաչատրյանը Հայկական սփյուռք-Հայաստան հարաբերությունների վերաբերյալ 2021 թվականի հոկտեմբերի 15-ին հայտարարել է, որ հայկական պահանջատիրությունից հրաժարվելու անհրաժեշտության մասին։ Նա իր այդ պնդումը պատճառաբանել է այն հանգամանքով, որ ըստ նրա պահանջատիրությունը թույլ չի տալիս դիվանագիտություն ունենալ ։
Մահ և հիշատակ
Վիգեն Խաչատրյանը մահացել է 2023 թվականի հունիսի 21-ին 72 տարեկան հասակում սրտամկանի ինֆակտից ։ Նրան առողջական ծանր վիճակում տեղափոխել են հիվանդանոց, սրտի ստենդավորում կատարել, սակայն նրա կյանքը փրկել չի հաջողվել  ։
Վիգեն Խաչատրյանի հիշատակը հարգելու նպատակով Հայաստանի ազգային ժողովի նիստերի դահլիճի դիմաց հունիսի 22-ից 23-ը բացվել է սգո հուշամատյան ։ Նրա հոգեհանգստի և թաղման արարողությանը մասնակցել է Հայաստանի գործող վարչապետ Նիկոլ Փաշինյանն իր տիկնոջ հետ, Ազգային ժողովի նախագահ Ալեն Սիմոնյանը , «Քաղաքացիական պայմանագիր» կուսակցության ներկայացուցյիներ։
Վիգեն Խաչատրյանի մահվան կապակցությամբ հայաստանյան հասարակական-քաղաքական տարբեր շրջանակներ տարբեր կերպ են անդրադարձել ։ Հասարակության տարբեր շրջանակներ Վիգեն Խաչատրյանի մահվան առթիվ ուրախացել են, նրա անձի վերաբերյալ խիստ բացասական արտահայտություններ հնչեցրել , քանի որ նա Արցախը համարել է Ադրբեջանի մաս և հանդիսացել է այն քաղաքական ուժի ներկայացուցիչ, որի իշխանության օրոք Հայաստանը պարտություն է կրել, կորցրել է և Ադրբեջանին է հանձնել է տարածքներ ։ Որոշ լրագրողներ հասարակական այսպիսի վերաբերմունքի պատճառ են նշում Վիգեն Խաչատրյանի քաղաքական գործունեությունը, դիրքորոշումն ու հնչեցրած արտահայտությունները  ։
Հայաստանի Ազգային Ժողովի նախագահ Ալեն Սիմոնյանը Վ․ Խաչատրյանի թաղման արարողությունից հետո իր ֆեյսբուքյան էջում գրել է, որ Ազգային ժողովի ընդդիմության ոչ մի ներկայացուցիչ չի մասնակցել հանգուցյալի հրաժեշտի արարողություններին, քանի որ, ըստ նրա, ընդդիմությունը վախեցել է հասարաական արձագանքից ։ Իշխանական «Քաղաքացիական պայմանագիր» կուսակցության պատգամավոր Հայկ Կոնջոռյանը բացասաբար է արտահայտվել Վ․ Խաչատրյանի հոգեհանգստի արարողությանը ընդդիմության ներկայացուցիչների չգալու կապակցությամբ և նշել, որ Ազգային ժողովի նիստից ընդդիմադիր պատգամավորները դիտավորյալ ուշացել են, որպեսզի 1 րոպե լռությամբ չհարգեն Վիգեն Խաչատրյանի հիշատակը ։
Ծանոթագրություններ
Կատեգորիա:Հայ քաղաքական գործիչներ Կատեգորիա:1951 ծնունդներ Կատեգորիա:Հուլիսի 7 ծնունդներ Կատեգորիա:ՀՊՃՀ շրջանավարտներ Կատեգորիա:ՀՀ Նախագահի թեկնածուներ Կատեգորիա:ՀՀ ԱԺ 1-ին գումարման պատգամավորներ Կատեգորիա:ՌԱ (ԼԴ)Կ անդամներ Կատեգորիա:ՄԱԿ անդամներ Կատեգորիա:Լոռու մարզպետներ Կատեգորիա:Հայ ճարտարագետներ Կատեգորիա:ՀՀ ԱԺ 8-րդ գումարման պատգամավորներ
Լեսնիկովո (գյուղ, Վաչսկի շրջան)
Լեսնիկովո (Лесниково), գյուղ Ռուսաստանի, Նիժնի Նովգորոդի մարզի Վաչսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վաչսկի շրջանի բնակավայրեր
な
Հիրագանայում՝ な, կատականայում՝ ナ, ճապոներենի վանկային այբուբենի վանկ։ Օգտագործվում է մեկ մորայի գրելաձևի համար։ Համապատասխանում է հայերեն «նա» տառակապակցությանը և Միջազգային հնչյունական այբուբենի /na/ ձայնին։
Կատեգորիա:Կանա
Ավագ Պետրոսյան
Կենսագրություն
1940-1941 թվականներին սովորել է Մոսկվայի կոնսերվատորիայում։ 1942 թվականին ավարտել է Երևանի Կոմիտասի անվան կոնսերվատորիան։ 1934 թվականից եղել է Հայաստանի պետական երգչախմբի երգիչ, 1939 թվականից՝ մեներգիչ։ 1939 թվականին մեծ հաջողությամբ մասնակցել է Մոսկվայում հայ արվեստի և գրականության տասնօրյակին։ 1941-1989 թվականներից եղել է Երևանի օպերայի և բալետի թատրոնի մեներգիչ։ 1949-1950 թվականներին վերապատրաստման է գործուղվել Մոսկվայի Մեծ թատրոն ։
Ստեղծագործական գործունեություն
Համերգային երգացանկում ընդգրկված են եղել հայ, ռուս, արևմտա-եվրոպական կոմպոզիտորների երկեր, հայկական ժողովրդական երգեր ։
Ազգային օպերաներում մի շարք դերերգերի առաջին կատարողն էր։ Դերերգերից են՝
Հիշատակ
2014 թվականի հունիսի 11-ին Երևանի կենտրոնում՝ Սայաթ-Նովայի պողոտայի և Ավագ Պետրոսյան փողոցի խաչմերուկում տեղադրվել է Ավագ Պետրոսյանի հուշարձանը ։
Ծանոթագրություններ
Կատեգորիա:1912 ծնունդներ Կատեգորիա:Կամարիս գյուղում ծնվածներ Կատեգորիա:Հայ երգիչներ Կատեգորիա:Տենորներ Կատեգորիա:Նոյեմբերի 5 մահեր Կատեգորիա:2000 մահեր Կատեգորիա:Երևան քաղաքում մահացածներ Կատեգորիա:ՀԽՍՀ ժողովրդական արտիստներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:Ադրբեջանական ԽՍՀ ժողովրդական արտիստներ
Բավան
Բավան (Bavent), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2010 թվականի դրությամբ կազմում է 1734 մարդ, բնակչության խտությունը` 93.98 մարդ/կմ²։ Բնակավայրը զբաղեցնում է 18.45 կմ² տարածք։
Աշխարհագրություն
Գտնվում է Փարիզ քաղաքից 190 կմ արևմուտք, Կան քաղաքից` 15 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1124 աշխատունակ (15-64 տարեկան) բնակիչ, որոնցից ակտիվ էին 868-ը, իսկ ոչ ակտիվները` 256։ Ակտիվության ցուցանիշը կազմում է 77,2 %։ 868 աշխատունակ մարդկանցից աշխատել է 790 անձ (410 տղամարդ և 380 կին)։ Գործազուրկ են եղել 78 անձ (45 տղամարդ և 33 կին)։ 256 անաշխատունակներից 88-ը եղել են աշակերտներ կամ ուսանողներ, 103-ը` թոշակառուներ, իսկ 65-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Վարանդա (քաղաք)
Վարանդա (ադրբեջանական անունը՝ Ֆիզուլի), գյուղաքաղաք Արցախի Հանրապետության արևելքում։
Նախկինում եղել է Կարաբուլաղ անունով գյուղ Ելիզավետպոլի նահանգի Կարյագինոյի գավառում։
Ըստ Արցախի վարչական բաժանման՝ քաղաքը 1993 թվականից մտնում է Հադրութի հայաբնակ շրջանի կազմի մեջ, իսկ Ադրբեջանի Հանրապետությունը այն համարում է 1993-1994 թվականների պատերազմի ընթացքում հայերի կողմից գրավված տարածք, որը ներառվում է ադրբեջանական Ջաբրայիլի շրջանի կազմի մեջ։
2020 թվականի հոկտեմբերի 17-ին Ադրբեջանի պաշտպանության նախարարությունը հայտարարել է ադրբեջանական բանակի կողմից Ֆիզուլի քաղաքի ազատելու մասին ։ Ադրբեջանի նախագահ Իլհամ Ալիևն ուղիղ եթերում ասել է. «Փառապանծ ադրբեջանական բանակը ազատագրել է Ֆիզուլի քաղաքը և Ֆիզուլիի շրջանի Գոչահմեդլի, Չիմեն, Ջուվարլը, Փիրահմեդլի, Մուսաբեյլի, Իշըգլը, Դեդելի գյուղերը»  ։ Հայաստանի պաշտպանության նախարարությունը հերքել է այս հայտարարությունները ։
Ծանոթագրություններ
Կատեգորիա:Արցախի Հանրապետության քաղաքներ Կատեգորիա:Հադրութի շրջանի բնակավայրեր Կատեգորիա:1827 թվականին հիմնադրված բնակավայրեր
Կոնից
Կոնից (Konjic, Konjic, Коњиц), քաղաք Բոսնիա և Հերցեգովինայում։ Մտնում է Բոսնիա և Հերցեգովինայի Դաշնության կազմի մեջ։ Համանուն համայնքի վարչական կենտրոնն է։ Քաղաքը տեղակայված է հյուսիսային Հերցեգովինայում՝ Սարաևոյից մոտավորպես 50 կմ դեպի հարավ-արևմուտք։ Բարձրությունը ծովի մակարդակից կազմում է 268 մետր։ Կոնից համայնքը տեղակայված է Ներետվայի երկու կողմերում։ Կոնիցա համայնքի բնակչությունը կազմում է 39 000 մարդ։
Պատմություն
Երկրորդ համաշխարհային պատերազմի տարիներին քաղաքն ընդգրկվել է Խորվաթիայի անկախ հանրապետության կազմում, իսկ պատերազմի ավարտից հետո հայտնվել է Հարավսլավիայի Սոցիալիստական Ֆեդերատիվ Հանրապետություն կազմում։
1971
Ընդամենը 40 879 բնակիչ՝
1991
1991 թվականի մարդահամարի տվյալների համաձայն՝ համայնքում ապրել է 43 878 մարդ, այդ թվում՝ 23 815 (54,3 %) բոսնիացիներ, 11 513 (26,2 %) խորվաթներ, 6 620 (15,1 %) սերբեր և 1 930 (4,4 %) այլազգիներ ։
1997
1997 թվականի մարդահամարի տվյալների համաձայն՝ քաղաքում ապրել է 32 000 մարդ, որոնցից 92,7 % բոսնիացիներ, 4,7 % խորվաթներ, 2,4 % սերբեր և 0,2 % այլազգիներ։
2005
2005 թվականին համայնքի բնակչության 92 %-ը կազմել են էթնիկ բոսնիացիները։
Արտաքին հղումներ
Կատեգորիա:Բոսնիա և Հերցեգովինայի քաղաքներ
Ապրում
Ապրում, հոգեկան, առավելապես գիտակցված երևույթների կոնկրետ ընթացքը, որն անմիջականորեն արտացոլվում է, «զգացվում» ինքնադիտման շնորհիվ։
Մարդն անմիջականորեն ապրում է իր հույզերը, ձգտումները, ջանքերը, արտացոլման իմացական, ստեղծագործական գործընթացները և այլն
Աղբյուրներ
Կատեգորիա:Հուզական գործընթացներ
Դալայ լամա VIII
Չժամպել  Գյամցխո (տիբ. བྱམས་སྤེལ་རྒྱ་མཚོ་, ), Դալայ լամա VIII, Տիբեթի կրոնական և քաղաքական առաջնորդ։
Կենսագրություն
Չժամպել Գյամցխոն ծնվել է Լխարի Գանգում` Տիբեթի հարավ-արևմուտքում։ Նրա հայրը՝ Սոնամ Դարժին (Sonam Dhargye), և մայրը՝ Ֆունցոկ Վանգմոն (Phuntsok Wangmo), ծնունդով Կամայից էին ։ Ըստ ավանդական աղբյուրների՝ նրանց հեռավոր նախնին եղել է Դրալա Ցեգյալը (Dhrala Tsegyal), «Գեսեր» էպոսի գլխավոր հերոսներից մեկը ։
Ըստ սրբագրության՝ Չժամպել Գյամցխոյի ծննդյան տարում նրա գյուղը ստացել է աննախադեպ բերք. յուրաքանչյուր գարու ցողուն ուներ երեք, չորս կամ հինգ հասկ։ Այդպիսի հրաշք նախկինում չէր եղել Տիբեթում։ Բուդդայական աղբյուրներում նկարագրվում է, որ երբ Ֆունցոկ Վանգմոն պատրաստվում է մայրանալ, պարտեզում հարազատների հետ ճաշելիս մի հսկա ծիածան է տեսնում։ Դրա մի ծայրը դիպչում է ապագա մոր ուսին։ Տեսնելով այդ նշանը՝ մարդիկ հասկանում են, որ սուրբ է ծնվելու։
Ծնվելուց անմիջապես հետո՝ Կրակոտ ցուլի տարվա 6-րդ ամսում (1758 թ.), սուրբ երեխան հաճախ փորձում է նստել մեդիտացիայի դիրքով՝ նայելով դեպի երկինք։ Հենց որ Լոբսանգ Պալդեն իմանում է այս տղայի մասին, հայտարարում է, որ հայտնվել է Դալայ Լամայի իրական վերամարմնավորումը՝ ռեինկարնացիան։
Նա մեկնում է Լհասա և Ջրային ձիու տարվա 7-րդ ամսում (1762) 5 տարեկան հասակում գահակալում Պոտալայի պալատում որպես տիբեթցիների կառավարիչ։ Գահակալության արարողությունը ղեկավարում էր Դեմո Տուլկու Չժամպելը, որը ռեգենտների շարքից առաջինն էր, որ ներկայացնում էր Դալայ լամաներին, մինչ նրանք անչափահաս էին։ Արարողությունը տեղի է ունեցել «Երկրորդ Պոտալայի մտքի սահմաններից դուրս գտնվող տաճարում»։
Նա Յոնգցինա Գյալցենի՝ Կուշոկ Բակուլ Ռինպոչե XV–ի աշակերտն էր ։
1788 թվականին Նեպալի Շահի դինաստիայի հետ բախում եղավ։ Պատճառը Տիբեթում շրջանառվող Շահի դինաստիայի արծաթե մետաղադրամների փոխանակումն էր ցածր կարգի մետաղադրամների հետ, որոնք շրջանառության մեջ են եղել մինչև 1769 թվականը։ Սա հանգեցրեց Տիբեթի և գուրկխերի միջև պատերազմին։ Գուրկխերը ներխուժեցին Հարավային Տիբեթ և գրավեցին մի քանի շրջաններ։ Տիբեթը ստիպված էր հարգանքի տուրք վճարել Նեպալին։ 1791 թվականին գահակալ Աղվան Ցուլտիմայի շնորհիվ գուրկխերը կրկին ներխուժեցին Տիբեթ։ Շիգացե քաղաքը և Տաշիլհունփոյի վանքը գրավվեցին և թալանվեցին, բայց 1792 թվականին Նեպալը ազատագրվեց այն բանից հետո, երբ Ցին կայսրության զորքերը մտան Տիբեթ։ 1792 թվականին ստորագրվեց հաշտության պայմանագիր։
Նորբուլինկա զբոսայգի և Ամառային պալատ
Հատկապես Դալայ լամա VIII–ը կատարելագործեց Նորբուլինկայի զբոսայգին և 1783 թվականին Լհասայի ծայրամասում կառուցեց Ամառային պալատը ։ Նա նաև պատվիրեց Հարավային Տիբեթի ժողովրդի համար Բուդդայի նուրբ արձանները, որոնք 1960-ական թվականներին տեղափոխվել են Հնդկաստան և այժմ գտնվում են Հնդկաստանի Դարամսալա նահանգի Տիբեթյան ձեռագրերի գրադարանում և արխիվներում ։
Մահ և գործունեության գնահատում
Դալայ լամա VIII–ը մահացավ 1804 թվականին 47 տարեկան հասակում (46՝ արևմտյան հաշվարկի համակարգով)։
Ծանոթագրություններ
<references group="" responsive="1">
Արտաքին հղումներ
Կատեգորիա:Բուդդայականություն Կատեգորիա:Չինացիներ Կատեգորիա:Չինաստանի քաղաքական գործիչներ
Կոմինտերն (ավան, Ալեքսանդրիայի շրջան)
Կոմինտերն (Комінтерн), ավան Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Կոմինտերն ավանում բնակվում էր 631 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Ալեքսանդրիայի շրջանի բնակավայրեր Կատեգորիա:Ուկրաինայի ավաններ
Ուորեն շրջան (Միսսուրի)
Ուորեն շրջան (Warren County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.119 կմ² է, բնակչությունը՝ 32.513 մարդ (2010 թ. տվյալներով)։ Շրջկենտրոնն է Ուորենտոն բնակավայրը։ Կազմավորվել է 1833 թ.։
Կատեգորիա:Միսսուրիի շրջաններ
Եռավեռե
2011 թվականի տվյալներով գյուղում բնակվում էր 19 մարդ։
Արտաքին հղումներ
Կատեգորիա:Էստոնիայի Յարվամաա նահանգի Իմավեռե շրջանի բնակավայրեր Կատեգորիա:Էստոնիայի գյուղեր
Վարուժան (այլ կիրառումներ)
Վարուժան կարող է ունենալ հետևյալ կիրառումները․
Արևելք (օրաթերթ, Սիրիա)
«Արևելք», հասարակական-քաղաքական, գրական-գեղարվեստական օրաթերթ։
Պատմություն
ՀՅԴ Սիրիայի շրջանի պաշտոնաթերթ։
Լույս է տեսել 1946–1963 թվականներին Հալեպում։ Խմբագիրներ՝ Անդրանիկ Ծառուկյան, Մինաս Թյոլյոլյան, Նշան Իսրայելյան, Լյութեր Մասպանաճյան, Երվանդ Մոնոֆարյան։
1951 թվականից ունեցել է սեփական տպարան։
Լուսաբանել է կուսակցության գործունեությունը, անդրադարձել սիրիահայ համայնքի առօրյային, միջազգային անցուդարձին։
1952 թվականին հրատարակել է «Վահագն» պատանեկան ամսօրյա հավելվածը, 1957–1963 թվականներին՝ «Արեւելք-մարզաշխարհ» շաբաթաթերթը, ՀՅԴ-ի 60-ամյակին նվիրված բացառիկ համար։
47 (թիվ)
47 (քառասունյոթ), բնական թիվ է։
Պրուդինի (գյուղ, Սմոլենսկի շրջան)
Պրուդինի (Прудины), գյուղ Ռուսաստանի Սմոլենսկի մարզի Սմոլենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Աստերոիդների ցանկ (9001-9100)
Աստերոիդների ցանկ (8901-9000) * Աստերոիդների ցանկ * Աստերոիդների ցանկ (9101-9200)
Ժողովածու (2508)
Ժողովածու (2508), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2508 թվի տակ։ Ձեռագիրը գրվել է 15-րդ դարում Հովհաննես գրչի կողմից։ Ստացողը եղել է Սարգիս սարկավագը։ Գրված է թղթի վրա, որը ունի 18,4x13 սմ չափս։ Ձեռագիրը կազմված է 308 թերթից։ Գրված է միասյունով, բոլորագրով։ Պահպանակ՝ մագաղաթ 4, բոլորագիծ երկաթագիր, լուսանցազարդ, Ավետարան։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 130ա, 232բ ։
Ծանոթագրություններ
Կատեգորիա:Մատենադարանի ձեռագրեր
Ղազարավանի պատմության և մշակույթի անշարժ հուշարձանների ցանկ (Արագածոտնի մարզ)
Այս հոդվածը ներկայացնում է Արագածոտնի մարզի Ղազարավան գյուղի պատմության և մշակույթի հուշարձանների ցանկը, որը 2002 թ. հաստատվել է ՀՀ կառավարության կողմից ։ Ցանկում ներառված է ընդամենը 10 հուշարձան (3 միավոր)։
|}
Ծանոթագրություններ
Կատեգորիա:Արագածոտնի մարզի հուշարձանների ցանկեր
Կորիտիշչե (այլ կիրառումներ)
Կորիտիշչե, կարող է վերաբերել՝
Քես շրջան (Նեբրասկա)
Քես շրջան (Cass County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.448 կմ² է, բնակչությունը՝ 24.334 մարդ (2010 թ. տվյալներով)։ Շրջկենտրոնն է Պլատսմաութ բնակավայրը։ Կազմավորվել է 1854 թ.։
Կատեգորիա:Նեբրասկայի շրջաններ
Ինժեներական հոգեբանություն
Ինժեներական հոգեբանություն, ժամանակակից հոգեբանության կիրառական բաժիններից։ Առաջացել Է 1940-ական թվականներին և սկզբում զարգացել որպես աշխատանքի հոգեբանության առանձին ուղղություն, որի հետագա առաջընթացը պայմանավորված Էր արտադրության ավտոմատացմամբ և օբյեկտները հեռավորությունից հսկելու և կառավարելու միջոցների զարգացմամբ։ Ինժեներական հոգեբանության ուսումնասիրության առարկան հետևյալ փոխկապակցված խնդիրներն են. Ինժեներական հոգեբանությունը վերլուծում է նաև աշխատանքային կոլեկտիվի կառուցվածքը, ուսումնասիրում աշխատանքային փոքր խմբի անդամների հոգեբանական համատեղելիության պրոբլեմը։ «Մարդ և մեքենա» տիպի մեծ համակարգերում մարդու գործունեությունը ծրագրավորելիս ինժեներական հոգեբանությունը հիմնվում Է մարդու բարձր հոգեկան ֆունկցիաների՝ ընկալման, հիշողության և մտածողության արմատական վերլուծության վրա և հաշվի է առնում մարդու գործունեության ներքին հոգեբանական տվյալները՝ փորձը, գիտելիքները, հմտությունները, ծրագրերը։ Վերջիններս զուգակցվում են արտաքին միջոցների՝ ինֆորմացիոն մոդելների, մեքենայական ալգորիթմների, հաղորդակցման և այլ միջոցների հետ, որոնք իրագործում են կրկնվող հաշվողական գործողությունները և ինֆորմացիայի մշակումն ու պահպանումը։ Իրադրությունների տրամաբանական վերլուծության և գնահատման խնդիրները, որոնք ստեղծագործականո բնույթ ունեն, կատարում Է մարդը։ Այդ խնդիրները լուծելիս ինժեներական հոգեբանությունը օգտագործում է տեսական և փորձարարական հոգեբանության մի շարք բնագավառների (անձի հոգեբանություն, սոցիալական հոգեբանություն, աշխատանքային հոգեբանություն և այլն) նվաճումները։ Ինժեներական հոգեբանությունը փոխներգործում Է տեխնիկական գիտությունների, կիրառական մաթեմատիկայի որոշ բաժինների և էրգոնոմիկայի հետ։
Կատեգորիա:Ինժեներական հոգեբանություն
Զապորոժիե
Զապորոժիե (Запорі́жжя), քաղաք Ուկրաինայի հարավային մասում, Դնեպր գետի ափին։ Կարևոր արդյունաբերական, ֆինանսական, տնտեսական և մշակութային կենտրոն է Ուկրաինայի հարավում։ Տարածքը 278 կմ² է, իսկ բնակչությունը՝ 770000 մարդ (2012 թ-ի տվյալներով)։
Ազգային կազմ
2001 թ-ին Զապորոժիեի ազգային կազմը ուներ հետևյալ տեսքը ՝։
Շփման հիմնական լեզուն ռուսերենն է։ Փաստաթղթային գործերը կատարվում են ուկրաիներենով։
Անվանում
Հիմնադրվել է 1770 թվականին որպես ամրոց՝ Ալեքսանդրովսկայա անունով։ Ամրոցի շուրջ ձևավորված բնակավայրը 1806 թվականին դասվել է քաղաքների կարգը և կոչվել Ալեքսանդրովսկ։ 1921 թվականին վերանվել է Զապորոժիե, որը բառացի նշանակում է «սահանքներից այն կողմ գտնվող տեղ» (նկատի են ունեցել Դնեպրի նշանավոր սահանքները)․ կազմված է ռուսերեն За «այն կողմը», порог «հոսանք, քարվաստ» բառերից ։
Հղումներ
* Կատեգորիա:Ուկրաինայի քաղաքներ Կատեգորիա:1770 թվականին հիմնադրված բնակավայրեր
Լեսնիչեստվո (գյուղ, Ուգրանսկի շրջան)
Լեսնիչեստվո (Лесничество), գյուղ Ռուսաստանի, Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 26 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ուգրանսկի շրջանի բնակավայրեր
Կոնստանտինովկա (գյուղ, Ալեքսանդրիայի շրջան)
Կոնստանտինովկա (Костянтинівка), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Կոնստանտինովկա գյուղում բնակվում էր 491 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Ալեքսանդրիայի շրջանի բնակավայրեր Կատեգորիա:Ուկրաինայի գյուղեր
Արևմուտք (հանդես)
«Արևմուտք», կիսամսյա հանդես։
Պատմություն
Լույս է տեսել 1859, 1864–1865 թվականներին Փարիզում։ Խմբագիր՝ Ստեփան Ոսկանյան (Ոսկան)։
Ունեցել է ժողովրդավարական դիրքորոշում, պամֆլետներով և հրապարակախոսական հոդվածներով հանդես է եկել ազգային առաջընթացը խոչընդոտող գործիչների դեմ։
Մեծ տեղ է հատկացրել հայ գեղարվեստական գրականությանը, ընդարձակ գրախոսական է տպագրել Խաչատուր Աբովյանի «Վերք Հայաստանի» վեպի մասին, թարգմանաբար հրատարակել ֆրանսիացի գրողների գործեր։
Նպաստել է հայ երգարվեստի զարգացմանը, հրատարակել է երգերի տեքստեր։
Զետեղել է նյութեր արևմտահայերի Ազգային սահմանադրության (1860) վերաբերյալ, համակրանքով արտահայտվել «Հիւսիսափայլի» և Միքայել Նալբանդյանի, ազատագրական պայքարի հույն և իտալացի հերոսների՝ հատկապես Ջուզեպպե Գարիբալդիի մասին։
«Արևմուտք» նշանակալի դեր է ունեցել աշխարհաբարի զարգացման գործում։
Գոմոզ
Գոմոզ, ( gomme — խեժ), խեժահոսություն, բույսերի հիվանդություն, վնասվում են գլխավորապես պտղատու ծառերը (կորիզավորներ, ցիտրուսներ, թթենի և այլն), ավելի քիչ՝ միամյա բույսերը (բամբակենի, քունջութ, վարունգ և այլն)։ Բնորոշվում է խեժահոսությամբ, որը բույսի բջջաթաղանթի քայքայման արդյունք է։ Խեժը մածուցիկ է. սկզբում դեղնա-սաթագույն, հետո՝ մուգ-գորշ, կոշտացող։ Ծառերի գոմոզի պատճառներն են կլիմայական անբարենպաստ պայմանները, մեխանիկական վնասվածքները, սնկերով և մանրէներով վարակվածությունը։ Ծառերի վնասված տեղերը, երբեմն էլ ամբողջ ծառը, չորանում են։ Մեծ վնաս է հասցնում բամբակենուն։
Պայքարի միջոցները, բամբակենու համար՝ սերմերի ախտահանում, առողջ սերմնանյութի մթերում, բերքահավաքից առաջ շենքերի, հրապարակների մաքրում, ախտահանում, բերքի մնացորդի հավաքում, ցրտավար։ Կորիզավորների համար ճիշտ ագրոտեխնիկա և էտ, պաշտպանում արևայրուկներից և ցրտահարությունից, ցիտրուսների համար՝ հողի արդյունավետ ցամաքուրդ, բույսերի ճիշտ սնուցում, սրսկում բորդոյան հեղուկով, վերքերի բուժում։
Կատեգորիա:Բույսերի հիվանդություններ
Դերքեվանք
Դերքեվանք, գյուղ Արևմտյան Հայաստանում, Բիթլիսի վիլայեթի Մշո գավառում ։ Մտնում էր Դերքեվանք գյուղախմբի մեջ։
Բնակչություն
1890 թվականին ուներ 98 տուն, իսկ 1909 թ.-ին 60 տուն հայ բնակիչ։
Ծանոթագրություններ
Կատեգորիա:Արևմտյան Հայաստանի գյուղեր
Տարօրինակ մարդու կտակը
Տարօրինակ մարդու կտակը (Le Testament d'un excentrique), ֆրանսիացի գրող Ժյուլ Վեռնի արկածային վեպը, որը մտնում է «Անսովոր ճանապարհորդություններ» շարքի մեջ։ Վեպը գրվել է 1897 թվականին։ Վեպի առաջին հրատարակությունը կայացել է Պիեռ Ժյուլ Էտցելի «Magasin d'Éducation et de Récréation» ամսագրում 1899 թվականի հունվարի 1-ից մինչև դեկտեմբերի 15-ը։ Գրքային առանձին հրատարակությամբ վեպը հրատարակվել է 1899 թվականի օգոստոսի 3-ին և նոյեմբերի 20-ին՝ երկու հատորով։ Դա «Անսովոր ճանապարհորդություններ» շարքի քառասունվեցերորդ հատորն էր։ Նկարազարդումները կատարվել են Ժորժ Ռուի կողմից։
Սյուժե
Վեպի գործողությունները տեղի են ունենում ԱՄՆ-ում՝ Չիկագո քաղաքում, 1897 թվականին։ Նոյեմբերի 3-ին Չիկագոյում մեծ իրադարձություն էր։ Այդ օրը պետք է տեղի ունենար միլլիոնատեր Ուիլյամ Ջ. Հիպերբորնի թաղման արարողությունը։ Հիպերբորնը «Տարօրինակ ակումբի» անդամ էր։ Այնտեղ ներկայացված էին ավելի քան հիսուն խոշոր ներդրողներ արդյունաբերության, անասնապահության, աղի արդյունաբերման, երկաթգծի, նավթային և լեռնահանքային արդյունաբերության ոլորտներում։ Նրանք ամեն օր հավաքվում էին ակումբում, որպեսզի ընթերցեն օրվա և շաբաթվա կարևոր լուրերը, ինչպես նաև, խաղում էին խաղեր՝ բարձր խաղադրույքներով։ Նախկինում նա նույնպես տարօրինակություններ ուներ։ Օրինակ՝ լինելով քառասուն տարեկանին մոտ, նա որոշել էր ամուսնանալ հարյուրամյա տիկին Անտոնիա Բուրգոյնի հետ։ Սակայն հարսնացուն մահացավ հազից՝ մինչ կհասցներ ամուսնական երդում տալ Հիպերբորնին։ Հիպերբորնը աչքի էր ընկնում հիանալի առողջությամբ, սակայն մահացավ առանց որևէ հիվանդության ախտանիշի։ Հիպերբորնը ակումբ էր բերել մի խաղ՝ Սագի խաչ, որը խաղում էին բարձր խաղադրույքներով և իմաստն այն է, որ առաջ շարժվեն խաղային դաշտերով։
Ակումբի անդամները հույս ունեին նախկին բոլոր խաղագումարները վերականգնել մահացածի կտակի միջոցով, քանի որ Հիպերբորնը ուղղակի ժառանգներ չուներ։ Նոտար Թորնբրոկը բացատրում է, որ դագաղը պետք է տանեն վիճակահանությամբ դուրս եկած վեց անձինք։ Ըստ մահացողի ցանկության կտակը պետք է բացվի մահվանից տասներկու օր անց։ Նրան հուղարկավորում են հատուկ պատրաստված դամբարանում։ Հետաքրքրությունը կտակի բովանդակության հանդեպ հասել էր իր գագաթնակետին։ Մահվանից տասներկու օր անց՝ հյուրանոցի հանդիսասրահում, նոտար Թորնբրոկը, տասնվեց հազար հանդիսատեսի ներկայությամբ, որոնց հաջողվել էր տոմս ձեռք բերել, կարդում է մահացողի կտակը։ Նրա կտակը ավելի է ամրապնդում Հիպերբորնի տարօրինակ համբավը՝ որպես «Տարօրինակ ակումբի» անդամ։ Ըստ նրա կտակի, այն վեց անձինք, որոնք տանում էին նրա դագաղը, պետք է մասնակցեն մի խաղի, որը Մեծ Բրիտանիայում և Ֆրանսիայում հայտնի է «Ազնվազարմ սագ» անվանումով։ Այդ անձինք էին՝ բնանկարիչ Մաքս Ռեալը (իր ընկեր Թոմմիի հետ), թղթակից Հարրիս Տ. Կիմբեյլը (ինքն իր հետ), պրոֆեսիոնալ բռնցքամարտիկ Թոմ Կրաբբը (իր մարզիչ Ջոն Միլների հետ), գանձապահուհի Լիսսի Վագը (իր ընկերուհի Ջովիտա Ֆոլի հետ), վաշխառու Հերման Թիթբուրը (իր կնոջ Քեյթի հետ) և պաշտոնաթող ծովային սպա Խոդջ Ուրրիկանը (իր ընկեր Տուրկի հետ)։
Ամբողջ խաղի ընթացքում յոթ մասնակիցները ճանապարհորդում են ԱՄՆ-ի ամբողջ տարածքով։ Նրանք այցելում են տեսարժան վայրեր և ճանապարհորդության ընթացքում հանդիպում են տարբեր արկածների։ Մեն նահանգում Հերման Թիթբուրը, հակառակ այնտեղ գործող օրենքների, կառքում երկու վիսկի է պատվիրում իր և կնոջ համար, որի պատճառով ստիպված է լինում տուգանք վճարել։ Պարզվում է, որ նա տվել է կեղծ անուն և ստիպված է զրկվել ազատությունից։ Նա Յուտա նահանգի Սոլթ Լեյք Սիթի քաղաքում ազատվում է միայն երկու հազար դոլար տուգանք վճարելուց հետո։ Լիսսի Վագը տառապում է բրոնխիտից և կեղծ մահացած է հայտարարվում։ Ուելտոն Համֆրին պատրաստականություն է հայտնում օգնել Լիսսիին և հույս հայտնում, որ նա կլինի խաղի հաղթողը։ Մաքս Ռեալը կանխում է Լիսսի Վագի և նրա ընկերուհի Ջովիտա Ֆոլի առևանգումը և վիրավորվում է մեջքից՝ ավազակներից մեկի կողմից հասցված դանակի հարվածից։ Սակայն նա փոխհատուցվում է Լիսսիի կողմից նրա մոր մոտ այցելության ժամանակ։ Կիմբեյլը մենամարտի է բռնվում Ուրիկանի հետ։
Մինչդեռ, բոլորին առայժմ անհայտ Xkz-ը հայտարարվում է խաղի հաղթող, քանի որ նա առաջինն է, որ հասավ վաթսուներեքերորդ դաշտին՝ այսինքն Իլինոյսին։ Մեկ շաբաթ անց դեռ նրա անձը մնում էր անհայտ։ Հուլիսի 15-ին նոտար Թորնբրոկը, «Տարօրինակ ակումբի» անդամները և խաղի վեց մասնակիցները հրավիրվում են Հիպերբորնի դամբարան։ Ամբոխը, նույնպես, շարժվում է այդ ուղղությամբ։ Xkz-ը անհայտացել է։ Բացում են իբր թե մահացած Հիպերբորնի դագաղը և նա կենդանի կանգնում է նրանց առջև։
Լիսսին և Ջովիտան նրանում ճանաչում են Ուելտոն Համֆրիին։ Նա, նույնպես, Xkz-ն է։ Պարզվում է, որ նա չի մահացել այլ գտնվել է հիպնոտիկ քնի մեջ։ Նա արթնացել է այդ վիճակից և իր իրավաբանի միջոցով որոշել է կազմակերպել այս խաղը, որպեսզի զգա իր սիրելի խաղի հաճույքը։ Նա մասնակցել է խաղին որպես իրական մասնակից՝ վտանգ ունենալով կորցնել ամբողջ կարողությունը։ Ի վերջո, Հիպերբորնը ամուսնանում է Ջովիտա Ֆոլիի հետ։ Լիսսի Վագը հայտարարվում է խաղի երկրորդ մրցանակակիր և ամուսնանում է Մաքս Ռեալի հետ։
Բովանդակություն
Վեպը բաղկացած է երկու մասից և երեսուն գլուխներից ։
Ծանոթագրություններ
Կատեգորիա:Ֆրանսերեն վեպեր
Եռիսե (գյուղ, Լիհուլա շրջան)
Եռիսե (Järise), գյուղ Էստոնիայի Լյաենեմաա նահանգի Լիհուլա շրջանում։
2011 թվականի տվյալներով գյուղում բնակվում էր 17 մարդ։
Արտաքին հղումներ
Կատեգորիա:Էստոնիայի Լյաենեմաա նահանգի Լիհուլա շրջանի բնակավայրեր Կատեգորիա:Էստոնիայի գյուղեր
Բնակարանային տնտեսություն
Բնակարանային տնտեսություն, բնակավայրերի բնակչությանը սպասարկող ձեռնարկությունների և տնտեսությունների ամբողջություն, քաղաքներում ընդգրկվում է քաղաքային տնտեսության մեջ։ Զբաղվում է քաղաքների, ավանների և գյուղական վայրերի բարեկարգման՝ սանմաքրման, հարդարման, լուսավորման, ջրամատակարարման և կոյուղու, գազամատակարարման ցանցերի կազմակերպման, կամուրջների, ստորգետնյա անցումների, քաղաքային ճանապարհների շահագործման կազմակերպման, կանաչապատման, աղբափոխադրման աշխատանքներով։ Ընդգրկում է նաև հյուրանոցային տնտեսությունը՝ հյուրանոցների, հյուրատների, քեմպինգների կազմակերպումը և շահագործումը, ՆԳՄ մասնագիտացված հրշեջ տնտեսություններն ու կամավոր հրշեջ ընկերությունները։
Բնակարանային տնտեսության զարգացումը բնութագրվում է մեկ բնակչին մատակարարվող ջրի, գազի, կանաչապատված տարածության և ընդհանուր կոմունալ ծախսերի գումարի ցուցանիշներով։ Բնակչության կենսամակարդակի բարձրացմամբ աճում է բնակարանային տնտեսության ծառայությունների պահանջը, զարգանում նրա նյութատեխնիկական բազան։
Կատեգորիա:Տնտեսություն Կատեգորիա:Տեխնիկական գիտություններ
(5178) Պատաժի
(5178) Պատաժի (Pattazhy), աստերոիդ աստերոիդների հիմնական գոտում։ Հայտնաբերվել է 1989 թվականի փետրվարի 1-ին Ռ. Ռայամոհանի կողմից Կավալուրում ։
Միջին հեռավորությունը Արեգակից կազմում է 2,228687 ա. մ., առավելագույնը մոտենում է 1,9221 ա. մ. հեռավորության վրա և հեռանում 2,5353 ա. մ. ։ Արեգակի շուրջ մեկ ամբողջական պտույտ է կատարում 1215,27 երկրային օրվա ընթացքում, իր ուղեծրով շարժվելով միջինում 0,296231 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,99° անկյուն։
Պատաժի աստերոիդը պատկանում է Ամներիսի աստերոիդների ընտանիքին, որը տեղաբաշխված է հիմնական աստերոիդների գոտում։
Արտաքին հղումներ
Կատեգորիա:Ամներիսի ընտանիքի աստերոիդներ Կատեգորիա:1989 թվականին հայտնաբերված աստղագիտական մարմիններ Կատեգորիա:Ռ. Ռայամոհանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տիգրան Դ
Տիգրան Դ, Հայոց թագավոր մ.թ.ա. 8–5 թթ. և մ.թ.ա. 2 թ. – մ.թ. 1 թ, Արտաշեսյան հարստությունից, Տիգրան Գ–ի որդին։ Գահակալել է քրոջ՝ Էրատոյի հետ։ Տիգրան Դ–ի գործունեության մասին տեղեկությունները կցկտուր են. հայտնի է, որ վարել է Հռոմից անկախ քաղաքականություն, հակադրվել նրա զավթողական մկրտումներին։ Անհանգստացած Տիգրան Դ–ի ինքնուրույն քաղաքականությունից՝ Օգոստոս Օկտավիանոս կայսրը մ.թ.ա. 5 թ. Հայաստան է ուղարկել հռոմեական բանակ, որը տապալել է Տիգրան Դ–ին և Էրատոյին, հայկական գահը հանձնել նրանց հորեղբորը՝ Արտավազդ Գ–ին։ Սակայն ժողովուրդը, չհաշտվելով 25 տարի Հռոմում ապրած և հայ իրականությունից հեռացած նոր թագավորի իշխանության հետ, մ.թ.ա. 2 թ. ապստամբել է և վերստին գահ բարձրացրել Տիգրան Դ–ին ու Էրատոյին։ Գահն ամրապնդելու և Հռոմի դեմ պատերազմից խուսափելու նպատակով, Տիգրան Դ ընծաներ է ուղարկել Օգոստոս Օկտավիանոսին և խնդրել իրեն ճանաչել Հայաստանի թագավոր։ Չցանկանալով հարաբերությունները սրել Արևելքում և դիրքերը թուլացնել Հայաստանում՝ Օգոստոս Օկտավիանոսը Տիգրան Դ–ին հանձնարարել է ներկայանալ Արևելքում հռոմեական բանակների ընդհանուր հրամանատար Գայուս Կեսարին։ Սակայն այդ այցելությունը չի կայացել. մ.թ. 1 թ. Տիգրան Դ սպանվել է Հայաստան արշաված կովկասյան լեռնաբանակների՝ սարմատականների ասպատակիչ հարձակումները ետ մղելիս։ Տիգրան Դ–ի անունով պահպանված դրամները բաժանվում են երկու խմբի, ըստ նրա առաջին և երկրորդ գահակալության։ Առաջինները հատված են պարթևական ոճավորմամբ, որոնցում Տիգրան Դ պատկերված է երկար ու խիտ մորուքով։ Երկրորդ գահակալության շրջանի դրամներին Տիգրան Դ պատկերված է Արտաշեսյանների ավանդական թագով, անմորուս կիսադեմով, դարձերեսին Էրատոն է՝ անթագ, վարսերը գլխի շուրջ հավաքած ։
Ծանոթագրություններ
Կատեգորիա:Արտաշեսյանների թագավորության արքաներ
Գրանդի Սերտան Վերեդաս ազգային պարկ
Գրանդի Սերտան Վերեդաս ազգային պարկ (Parque Nacional Grande Sertão Veredas), ազգային պարկ` տեղակայված Մինաս Ժերայս և Բահիա նահանգների սահմանում, Բրազիլիա։
Տեղագրություն
Պարկը գտնվում է Սերրադո բիոմում։ Ընդգրկում է 230853 հա և կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Ստեղծվել է 1989 թվականի ապրիլի 12-ին 97.658 հրամանագրով, որը վերանայվել է 2004 թվականի մայիսի 21-ին ։ Ազգային պարկը գտնվում է Ֆորմոզու մունիցիպալիտետում։ Գտնվում է ծովի մակարդակից 660-900 մետր բարձրության վրա։ Տարեկան տեղումների միջին քանակը 1400 մմ է։ Ջերմաստիճանը տատանվում է 16-ից մինչև 37 °C, իսկ միջինը՝ 23 °C։
Պարկը ներառում է անտառներ, սավաննա, սերրադո և խիտ սերրադո դաշտեր։ Կան ընդարձակ գետակներ, որոնք ձևավորում են լճեր և ավելի մեծ գետեր։ Տարածքն ընդգրկում է լայնատարած ավազաքարային հարթավայրեր՝ ծածկված սավաննայի բուսականությամբ։ Պարկը նաև ներառում է Կարինյանյա գետի վերին ավազանի և նրա վտակների ստորգետնյա հատվածներից շատերը, ինչպիսիք են՝ Իտագուարին, Մատո Գրանդեն ու Կանաբրավան։
Պահպանություն
Պարկը դասվում է Բնության պահպանության միջազգային միության II կատեգորիային (ազգային պարկ)։ Որպես ազգային պարկ՝ այն ունի հիմնական նպատակներ՝ կապված բնական էկոհամակարգերի պահպանության և գիտական հետազոտությունների զարգացման, բնապահպանական կրթության, ինչպես նաև բացօթյա հանգիստի ու էկոտուրիզմի կազմակերպման համար։ Մասնավորապես, պարկը նպատակ ունի պահպանել Կարինյանյա գետի ավազանը՝ Սան Ֆրանցիսկու գետի կարևոր վտակը, ինչպես նաև պահպանել գետակներն ու լանդշաֆտը, որը նկարագրված է «Սատանան հատուցելու է» վեպում։
Պարկում պահպանվող տեսակներից են բաշավոր գայլը (Chrysocyon brachyurus), յագուարը (Panthera onca), պուման (Puma concolor), օցելոտը (Leopardus pardalis), Leopardus pajeros, հսկա զրահակիրը (Priodontes maximus), ճահճային եղնիկը (Blastocerus dichotomus), մեծ ջրասամույրը (Myrmecophaga tridactyla) և մացառուտի առնետը (Carterodon sulcidens) ։
Աղբյուրներ
Կատեգորիա:1989 հիմնադրումներ Բրազիլիայում Կատեգորիա:1989 հիմնադրված բնության հատուկ պահպանվող տարածքներ Կատեգորիա:Բրազիլիայի ազգային պարկեր Կատեգորիա:Կատեգորիա ԲՊՀՄ II
Պրուդիշչե (գյուղ, Սիչովսկի շրջան)
Պրուդիշչե (Прудище), գյուղ Ռուսաստանի Սմոլենսկի մարզի Սիչովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սիչովսկի շրջանի բնակավայրեր
Արևմուտք (շաբաթաթերթ)
«Արևմուտք», ազգային, գրական շաբաթաթերթ։
Պատմություն
Լույս է տեսել 1945–1952 թվականներին Փարիզում։
Ունեցել է ժողովրդավարական-հայրենասիրական ուղղվածություն, նպաստել Հայրենիք-Սփյուռք կապերի ամրապնդմանը։
Ծանոթացրել է հետպատերազմյան Հայաստանի տնտեսության, շինարարության վերելքին, մշակութային ձեռքբերումներին։
Տպագրել է հայ և համաշխարհային գրականության գործեր, պատմաբանասիրական, գրաքննադատական, արվեստաբանական նյութեր, ինչպես նաև լուրեր Սփյուռքի տարբեր համայնքներից, միջազգային անցուդարձից։
«Արևմուտք»-ին աշխատակցել են Զարեհ Որբունին, Մինաս Պարսամյանը և ուրիշներ։
Կատեգորիա:Ֆրանսիայի հայկական շաբաթաթերթեր
Մազուխ
Մազուխ, կաթնամսաբրդատու կոպտաբուրդ ոչխարների հնագույն ցեղ։
Ստեղծվել է Հայաստանում ժողովրդական սելեկցիայի միջոցով։ Տեղական ոչխարներից ամենախոշորն է. մաքիների կենդանի միջին զանգվածը մոտ 53 կգ, իսկ խոյերինը 85-90 կգ է։ Տարեկան միջին բրդատվությունը 1,3 - 1,5 կգ է։ Բուրդը գունավոր է և ցածրորակ, ունի քստամազի ու մեռած մազի բարձր տոկոս։ Պտղատվությունը ցածր է, զույգ ծնող մաքիների թիվը՝ 3-5%։
Տարածված է գերազանցապես Հայաստանում՝ Գեղարքունիքի, Կոտայքի, Արագածոտնի և Շիրակի մարզերում։ Մաքուր վիճակում չի բուծվում։ Բրդատվությունն ու բրդի որակը բարելավելու նպատակով 1937 թ.-ից տրամախաչվում է նրբագեղմ տարբեր ցեղերով։
Խորհրդային շրջանում, Երևանի անասնաբուծական-անասնաբուժական ինստիտուտի մանր եղջերավոր անասնապահության ամբիոնի աշխատակիցներն Աբովյանի շրջանում Մազուխի նրբագեղմ խառնացեղերի և կիսանրբագեղմ ցեղերի տրամախաչումից ստացել էին «Հայկական կորիդել» տիպը, որն ունի մսատվության լավագույն հատկանիշներ և բարձր բրդատվություն (մաքիների միջին բրդատվությունը մոտ 4,5 կգ է)։
Կատեգորիա:Ոչխարի ցեղեր
France Ô
France Ô, բուն Ֆրանսիայի տարածքում հեռարձակվող Ֆրանսիայի անդրծովյան տարածքների հանրային հեռուստաալիք՝, գտնվում է Ֆրանսիական հեռուստատեսության կազմում։ Մինչ 2005 թվականը կոչվել է RFO Sat: Հեռուստաալիքը Ֆրանսիայի բնակիչներին տեղեկացնում է Ֆրանսիայի անդրծովյան տարածքների իրադարձությունները։ Նաև եթերում տեղ են գտել հեռուստաալիքի անդրծովյան բաժանմունքների (Outre-Mer 1ère) լավագույն հաղորդումները։
Արտաքին հղումներ
Կատեգորիա:Ֆրանսիայի հեռուստաընկերություններ Կատեգորիա:France Télévisions Կատեգորիա:Ֆրանսալեզու հեռուստաալիքներ
Եգիպտոսի հայկական տպագրություն
Պատմություն
Աբրահամ Մուրադյանի հիմնադրած տպարանը հրատարակել է հայերեն առաջին պարբերականը՝ «Արմավենի» երկշաբաթաթերթը (1865)։ Հայերեն առաջին գիրքը Մկրտիչ Թյությունճյանի «Դատապարտեալն Շուշան» 60-էջանոց վիպակն է, որը 1888 թվականին Ալեքսանդրիայում լույս է ընծայել Ղևոնդ քահանա Փափազյանը։ Վերջինս 1889 թվականին հրատարակել է նաև «Նեղոս» շաբաթաթերթը (լույս է տեսել 18 համար), որը Եգիպտոսում հրատարակված 2-րդ պարբերականն է ։
1888–1895 թվականներին՝ հայերեն գիրք, իսկ 1889-1896 թվականներին որևէ հայերեն պարբերական Եգիպտոսում լույս չի տեսել։ 1895-1898 թվականներին ամեն տարի 1-ական գիրք և գրքույկ է տպագրվել Սարգիս Դարբինյանի «Արարատ» տպարանում (գործել է մինչև 1908 թվականը)։ Հայտնի էին նաև Մնտիկյան եղբայրների, «Արշալոյս» թերթի, Եղիշե Թորոսյանի (Կահիրե), «Արաքս» (Ալեքսանդրիա), «Հուսաբեր», «Սֆինքս», Գրիգոր Ռափայելյանի, Զարեհ Պերպերյանի և այլ տպարաններ, որտեղ տպագրվել են «Հայն ու թուրքը եւ Արեւելեան խնդիրը» (1899, Կահիրե, Մնտիկյան եղբայրների տպարան), ինչպես նաև Պերճի (Մ. Տամատյան) «Ներշնչումներ ազգային եւ յեղափոխական արդի կեանքէ» (1898, նույն տպարան), Մ. Հայկունու «Անեքդոտներ եւ ժողովրդական վէպիկներ կամ Սարդկային կենաց վարագոյրը» (1899, Կահիրե, Ս․ Դարբինյանի տպարան), Ք. Շմիդի «Մարիամ կամ Ծաղիկի կողովը» (1899, նույն տպարան), Ե. Մուրատյանի «Քննական պատմութիւն Արշակ Երկրորդի եւ անոր Պապ որդւոյն» (1900, Ալեքսանդրիա, «Արաքս» տպարան), Ս. Ֆելեկյանի «Սասուն եւ Զէյթուն» (1900, Կահիրե, Ե. Թորոսյանի տպարան), Տ. Սավալանյանի «Կենսագրական յուշեր» (1900, Կահիրե, Ս․ Դարբինյանի տպարան), Ե. Տեմիրճյանի «Գեղարուեստին դերը» (1900, նույն տպարան) և այլ գործեր, նաև արաբ ու եվրոպացի հեղինակների երկեր ։ 1905 թվականին Ալեքսանդրիայում հիմնադրվել է «Վ. Թեքեյան և ընկ.» տպարանը և տպագրել «Շիրակ» պարբերականը, իսկ 1908 թվականին Ալեքսանդրիայում Երվանդ Օտյանի ջանքերով ստեղծվել է եգիպտահայ առաջին՝ Եգիպտոսի հայոց հրատարակչական ընկերությունը։ Տպագրել է «Արեւ» օրաթերթը, մի շարք գրքեր և գրքույկներ։ Գործունեությունը երկար չի տևել ։
Բեղուն գործունեությամբ հայտնի են նաև Կահիրեի «Արգոս», «Արև», «Նեղոս», «Նոր աստղ», «Նուպար», «Ոսկետառ», «Սահակ-Մեսրոպ», Հակոբ Փափազյանի, Ալեքսանդրիայում՝ «Գասապյան», Արամ Ստեփանյանի, Հայկ Բյուրատի և այլ տպարաններ ։
1888-1920 թվականներին Եգիպտոսում հրատարակվել են 302 անուն գիրք ու գրքույկ, 1921-1960 թվականներին՝ 1197 անուն գիրք։ 1960-ական թվականներից տպագրության քանակը զգալիորեն նվազել է։ 2001-2011 թվականներին հրատարակվել է 70 անուն գիրք ։
Մամուլ
Ավելի քան 140 տարվա ընթացքում լույս են տեսել շուրջ 150 անուն հայերեն, հայատառ թուրքերեն, թուրքերեն, ֆրանսերեն և անգլերեն պարբերականներ, այդ թվում՝ 1899-1909 թվականներին՝ «Փիւնիկ» (Կահիրե, Ալեքսանդրիա) հանդեսը, 1899-1905 և 1908-1914 թվականներին՝ «Արշալոյս» (Կահիրե) շաբաթաթերթը, 20-րդ դարի 1-ին կեսին՝ «Ազատ խօսք» (1902-1908) ամսաթերթը (առաջին 3 տետրը լույս է տեսել 1901 թվականին Փարիզում), «Ազատ բեմ» (1903-1905, Ալեքսանդրիա) շաբաթաթերթը, «Լուսաբեր» (1904-1908, Կահիրե) ազգային, քաղաքական, տնտեսական և գրական երկօրյան, «Շիրակ» (1905-1907, Ալեքսանդրիա, Կահիրե) ամսաթերթը, «Արեւ» (1908, Ալեքսանդրիա, 1908-1913 թվականներին՝ «Լուսաբեր-Արեւ») պարբերաթերթը, «Աւել» (1908-1910, Կահիրե) կիսամսյա երգիծաթերթը, «Եգիպտահայ տարեցոյցը» (1914-1926, Կահիրե, Ալեքսանդրիա, անկանոն), «Սաւառնակ» (1919-1971, Կահիրե) երգիծաթերթը, «Փունջ» (1925-1946, Ալեքսանդրիա, Կահիրե) երկշաբաթաթերթը, «Արաքս» (1925-1965, Ալեքսանդրիա) շաբաթաթերթը, «Հայ դպրոց» (1933-1935 և 1938, Կահիրե) մանկավարժական ամսագիրը, «Կեանք եւ գիր» (1947-1948) տարեգիրքը և այլն ։
Ներկայում Կահիրեում հրատարակվում են «Յուսաբեր» (1913 թվականից, 1923 թվականից՝ ՀՅԴ պաշտոնաթերթ) օրաթերթը, ՌԱԿ-ի Եգիպտոսի շրջանակի՝ «Արև» (1915 թվականից, մինչև 1924 թվականը՝ Ալեքսանդրիայում) պաշտոնական օրաթերթը (լույս է տեսնում եռօրյա պարբերականությամբ), «Ջահակիր» (1948 թվականից, անկանոն) պարբերաթերթը ։
Ծանոթագրություններ
Կատեգորիա:Հայկական տպագրություն Կատեգորիա:Հայերը Եգիպտոսում
Ֆրենկ Նայթ
Ֆրենկ Հայնեման Նայթ (Frank Hyneman Knight, ), ամերիկացի տնտեսագետ, զարգացրել է ձեռներեցության, անորոշության և շահույթի տեսությունները։
Կենսագրություն
1911 թվականին ստացել է բակալավրի կոչում Թենեսի նահանգի Միլիգան քոլեջում, 1913 թվականին՝ մագիստրոսի կոչում Թենեսիի համալսարանում։ 1916 թվականին նա դոկտորի կոչում է ստացել Կոռնելի համալսարանում։ 1927-1955 թվականներին աշխատել է Չիկագոյի համալսարանում ։
Դոկտորական դիսերտացիայի հիման վրա Նայթի «Ռիսկ, անորոշություն և շահույթ» (Risk, Uncertainty and Profit, 1921) մենագրությունը տնտեսական մտքի պատմության մեջ ամենաակնառու աշխատանքներից մեկն է՝ նվիրված ձեռնարկատիրության և կատարյալ մրցակցության խնդիրներին։
Նա շուկայական մեխանիզմը համարել է հիմնականը տնտեսական համակարգում, դեմ էր պետության միջամտությանը տնտեսությանը։ «Մոն Պելերին» ընկերության հիմնադիրներից մեկը։
1950 թվականին եղել է Ամերիկյան տնտեսական ասոցիացիայի նախագահը։ Պարգևատրվել է Ֆրենսիս Ուոքերի մեդալով (1957 թվական)։
Արտաքին հղումներ
Կատեգորիա:Ամերիկացի գիտնականներ Կատեգորիա:20-րդ դարի ամերիկացի տնտեսագետներ Կատեգորիա:Ամերիկացի աթեիստներ Կատեգորիա:Ամերիկացի սոցիոլոգներ Կատեգորիա:Ամերիկացի տնտեսագետներ
Վաշինգտոն շրջան (Միսսուրի)
Վաշինգտոն շրջան (Washington County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.968 կմ² է, բնակչությունը՝ 25.195 մարդ (2010 թ. տվյալներով)։ Շրջկենտրոնն է Փոտոսի բնակավայրը։ Կազմավորվել է 1813 թ.։
Կատեգորիա:Միսսուրիի շրջաններ
Բիսկայան ծոց
Բիսկայան ծոց (golfo de Vizcaya, golfe de Gascogne, Bizkaiko Golkoa, golfo de Biscaia, golf de Gasconha, Pleg-mor Gwaskogn), Ատլանտյան օվկիանոսի ծոց Ֆրանսիայի և Իսպանիայի ափերի միջև։ Մակերեսը 200․000 կմ2 է, երկարությունը 400 կմ, խորությունը՝ մինչև 5.100 մ։ Ծոցն են թափվում Լուար և Գարոն խոշոր գետերը։ Հիմնական նավահանգիստներն են Բորդո (Ֆրանսիա), Սան Սեբաստիան, Բիլբաո (Իսպանիա)։
Անվանում
Ֆրանսերեն կոչվում է Golle de Gasvonge, իսպաներեն՝ Golfo de Viscaya։ Անվանման առաջացման վերաբերյալ կա երկու կարծիք․ ըստ մեկի՝ բասկ ժողովրդի անունից, ըստ երկրորդի՝ Պիրենեյների լեռնային մի շրջանի տրվող Բիզկարգուն (բասկերեն bizar «լեռնաշղթա» բառից) հին անունից։ Սկզբում անվանումը վերաբերում էր ծոցի միայն հարավային մասին ։
Ծանոթագրություններ
Կատեգորիա:Ատլանտյան օվկիանոսի ծոցեր Կատեգորիա:Ծոցեր այբբենական կարգով
Tears
Tears, անգլիական էլեկտրոնիկ ոճի Clean Bandit խմբի երգը անգլիացի երգչուհի Լուիզա Ջոնսոնի մասնակցությամբ։ Թողարկվել է 2016 թվականի մայիսի 27-ին։ Եղել է վերջին սինգլը ջութակահար Նեյլ Էմին Սմիթի մասնակցությամբ։ Clean Bandit խումբը և Ջոնսոնը ներկայացրել են երգը 5 After Midnight խմբի հետ The X Factor շոուի եզրափակչում 2016 թվականի դեկտեմբերի 10-ին։ Այն նաև եղել է թողարկվելիք երկրորդ ստուդիական ալբոմի առաջին սինգլը։
Տեսահոլովակ
Երաժշտական տեսահոլովակը նկարահանվել է Ջոնսոնի և Clean Bandit խմբի մասնակցությամբ, որոնք գտնվում են մի սենյակում, ուր կան այրվող գործիքներ, իսկ հատակին ջուր է։ Տեսահոլովակում հանդես է գալիս նաև սպիտակ բու, որն այն մի քանի բուերից մեկն է, որ կատարել են Հեդվիգի դերը Հարի Փոթերի մասին ֆիլմերում։
Վալդզասեն
Վալդզասեն (Waldsassen), քաղաք Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Տիրշենրոյտ շրջանի կազմի մեջ։ Բնակչությունը կազմում է 6980 մարդ (ըստ 2010 թվականի դեկտեմբերի 31-ի) ։ Տարածքը կազմում է 66,54 կմ2։ Պաշտոնական կոդ՝ 09 3 77 158։
Հայտնի է բարոկկո ոճով կառուցված վանքով՝ կառուցված XII դարում և նրա գրադարանով՝ ստեղծված XVIII դարում։ Քաղաքից 4 կիլոմետր հեռավորության վրա գտնվում է XVII դարում կառուցված հայտնի մատուռ (Dreifaltigkeitskirche Kappl)։ Այս քաղաքում է ծնվել գերմանական Բունդես-լիգայի, ապա անգլիական Պրեմիեր-լիգայի և Գերմանիայի հավաքականի ֆուտբոլիստ Դիտմար Համանը։
Արտաքին հղումներ
Կատեգորիա:Գերմանիայի բնակավայրեր Կատեգորիա:Գերմանիայի քաղաքներ
Կոսովկա (գյուղ, Ալեքսանդրիայի շրջան)
Կոսովկա (Косівка), գյուղ Ուկրաինայի Կիրովոգրադի մարզի Ալեքսանդրիայի շրջանում։